D'Politik in da Innan Mongolei is eha auf Voazeigeprojekte hi ausgricht, so wia Stråßn vabreadan und riesngroße Häisa baun, åis auf des, wås da Großteu vu de Leid eigntli brauchat. Da  owaflächliche Foatschritt wiad heagnumma, damid's da Zentralregiarung in Peking zoang kinan, dass si wås tuad in da Innan Mongolei. Fia'd 60-Joa-Feia vu da Gründung vu da autonomen Region is in am Voaoat vu Hohhot a Stadion fia sechzgtausnd Leid baut woan, wås an Haufn Göid kost håd, åwa kaum nu amåi voi sei wiad. De Manie vu da Regiarung, dass's Bruttoinlãndsprodukt steing muaß, füahd dazua, dass's Wåxtum relativ unausgeglichn is. Dazua kimmt nu, dass da Parteisekretäa und ãndare Regionalpolitika oft amåi korrupt hãndln und si in dem Fåi sogåa traun, geng'd Zentralregiarung z'agian.